
PËR NJË SHTESË NË VENDIMIN NR.151, DATË 25.4.2002 TË KËSHILLIT TË MINISTRAVE “PËR STATUSIN “DËSHMOR I ATDHEUT””, TË NDRYSHUAR

Në mbështetje të nenit 100 të Kushtetutës dhe të neneve 4 e 20 të ligjit nr.8607, datë 27.4.2000 “Për statusin e Dëshmorit të Atdheut”, të ndryshuar, me propozimin e Ministrit të Mbrojtjes, Këshilli i Ministrave

VENDOSI:

Në fund të shkronjës “a” të pikës 5 të vendimit nr.151, datë 25.4.2002 të Këshillit të Ministrave, të ndryshuar, shtohet paragrafi, me këtë përmbajtje:
“Kur familjarit të autorizuar, sipas listës dhe vendimit të Komisionit Qendror të Statusit “Dëshmor i Atdheut”, i ndërpritet shpërblimi, si rezultat i ndryshimit të ligjit nr.8607, datë 27.4.2000 “Për statusin e Dëshmorit të Atdheut”, të ndryshuar, kjo e drejtë i kalon njërit prej  pjesëtarëve të trungut familjar, të përcaktuar në përputhje me ligjin e sipërpërmendur, i cili paraqet, në Institutin e Sigurimeve Shoqërore, certifikatën e trungut familjar dhe prokurën e lëshuar nga përfituesit e tjerë.”.
Ky vendim hyn në  fuqi pas botimit në Fletoren Zyrtare.

